**

REPUBLIKA SRBIJA

NARODNA SKUPŠTINA

Odbor za spoljne poslove

06 Broj: 06-2/251-14

10. septembar 2014. godine

B e o g r a d

# Z A P I S N I K

**SA DVANAESTE SEDNICE ODBORA ZA SPOLjNE POSLOVE NARODNE SKUPŠTINE REPUBLIKE SRBIJE, ODRŽANE 9. SEPTEMBRA 2014. GODINE**

Sednica je počela u 14,00 časova.

Sednicom je predsedavala Aleksandra Đurović, predsednik Odbora.

Sednici su prisustvovali sledeći članovi Odbora: dr Aleksandra Tomić, Vesna Marković, Dragan Šormaz, Marija Obradović, Irena Aleksić, Dušica Stojković, prof. dr Milorad Mijatović, Borisav Kovačević, Zlata Đerić i zamenici članova: Sanja Nikolić, Ljiljana Malušić, Branislav Blažić, Stefana Miladinović, Nevena Stojanović i Ivana Dinić.

Sednici nisu prisustvovali članovi Odbora: prof. dr Ljubiša Stojmirović, Milanka Karić, dr Dijana Vukomanović, dr Ninoslav Stojadinović, prof. dr Dragoljub Mićunović i Srđan Kružević .

Sednici je prisustvovao narodni poslanik Borislav Stevanović, koji nije član Odbora za spoljne posove.

Predsednik Odbora A. Đurović predložila je u okviru prve tačke dnevnog reda dopunu sa tri inicijative za posete, kao i dopunu u okviru druge tačke dnevnog reda.

1.Inicijative za posete

* 1. Poziv za učešće na regionalnoj konferenciji u organizaciji Saveta Evrope, u Skoplju, od 25. do 26. septembra 2014. godine.
  2. Poziv za učešće na Interparlamentarnoj konferenciji, u Rimu, od 29. do 30. septembra 2014. godine.
  3. Poziv za učešće delegacije Narodne skupštine na Međunarodnim parlamentarnim igrama, u Moskvi, od 3. do 6. oktobra 2014. godine.

2. Redovne aktivnosti stalnih delegacija

2.1. 27. sednica Regionalne skupštine za Evropu Parlamentarne skupštine Frankofonije, u Varšavi, od 28.septembra do 1. oktobra 2014. godine.

2.2. Sastanak Generalnog odbora za ekonomska pitanja Parlamentarne dimenzije Centralno - evropske inicijative, u Bukureštu, od 8. do 9. oktobra 2014. godine.

Odbor je jednoglasno *(sa 10 glasova ZA)* usvojio sledeći dnevni red:

* Usvajanje Zapisnika sa 11. sednice Odbora za spoljne poslove

1. **Inicijative za posete**
   1. Poziv za učešće u studijskoj poseti Sjedinjenim Američkim Državama u okviru programa „Otvoreni svet“, od 14. do 26. septembra 2014. godine.
   2. Poziv za učešće na seminaru Centra za bezbednosnu saradnju „Konsenzus u odlučivanju: strategija ili nužnost?“, Rakitje, R. Hrvatska, od 23. do 25. septembra 2014. godine.
   3. Poziv za učešće na regionalnoj konferenciji u organizaciji Saveta Evrope, u Skoplju, od 25. do 26. septembra 2014. godine.
   4. Poziv za učešće na Interparlamentarnoj konferenciji, u Rimu, od 29. do 30. septembra 2014. godine.
   5. Poziv za učešće delegacije Narodne skupštine na Međunarodnim parlamentarnim igrama, u Moskvi, od 3. do 6. oktobra 2014. godine.
   6. Poziv za učešće na „14-tom Interparlamentarnom sastanku o obnovljivim izvorima energije i energetskoj efikasnosti“, u Lisabonu, od 10. do 11. oktobra 2014. godine.
   7. Poziv za učešće na sastanku predsednika odbora za osnovna prava u okviru parlamentarne dimenzije predsedavanja Republike Italije Savetom Evropske unije, u Rimu, 13. i 14. oktobra 2014. godine.
   8. Poziv za učešće na NATO radionici za parlamentarce u PS NATO „Jačanje transparentnosti, odgovornosti i integriteta u odbrambenom i bezbednosnom sektoru – promocija dobre prakse“, Beč, Austrija, od 7. do 9. novembra 2014. godine.
2. **Redovne aktivnosti stalnih delegacija**
   1. 27. sednica Regionalne skupštine za Evropu Parlamentarne skupštine Frankofonije, u Varšavi, od 28. septembra do 1. oktobra 2014. godine.
   2. Sastanak Generalnog odbora za ekonomska pitanja Parlamentarne dimenzije Centralno - evropske inicijative, u Bukureštu, od 8. do 9. oktobra 2014. godine
   3. Sastanak Komiteta za pravna pitanja i ljudska prava PS SE, u Madridu, Španija, od 30. do 31. oktobra 2014. godine.

* 1. Sastanak Političkog komiteta PS SE, u Strazburu, 3. novembra 2014. godine.
  2. Sastanak Monitoring komiteta PS SE, u Parizu, Francuska, 14. novembar 2014. godine
  3. Sastanak Komiteta za migracije, izbeglice i raseljena lica PS SE, u Bukureštu, Rumunija, od 27. do 28. novembra 2014. godine

1. **Izveštaji o realizovanim posetama**

3.1 Izveštaj o učešću stalne delegacije Narodne skupštine Republike Srbije u Parlamentarnoj skupštini NATO-a na Prolećnom zasedanju u Viljnusu, Litvanija, od 30. maja do 1. juna 2014. godine.

1. **Ostali realizovani kontakti**
   1. Zabeleška sa sastanka članova Poslaničke grupe prijateljstva sa Argentinom NS RS sa ambasadorom Republike Argentine u Beogradu Nj.E. Rikardom Fernandom Fernandezom, održanom u Beogradu, 19. juna 2014. godine.
   2. Zabeleška sa sastanka Poslaničke grupe prijateljstva sa Kubom NS RS sa ambasadorkom Republike Kube u Beogradu Nj.E. Adelom Majrom Ruiz Garsijom, održanom 26. juna 2014. godine.
2. **Razno**

Pre prelaska na razmatranje utvrđenog dnevnog reda, usvojen je jednoglasno, bez primedbi ( *sa 11 glasova ZA)* Zapisnik sa 11. sednice Odbora.

**Tačka 1.**

* 1. Poziv za učešće u studijskoj poseti Sjedinjenim Američkim Državama u okviru programa „Otvoreni svet“, od 14. do 26. septembra 2014. godine.

Predsednik Odbora obavestila je članove Odbora da je narodni poslanik Aleksandar Jugović otkazao učešće u studijskoj poseti Sjedinjenim Američkim Državama u okviru programa “ Otvoreni svet”, a da će umesto njega u delegaciji biti narodni poslanik Katarina Rakić. Troškove boravka i smeštaja snosio bi organizator programa „Otvoreni svet“ u sponzorstvu Kongresa i Vlade SAD-a, a

troškove ishrane i dnevnica snosila bi Narodna skupština.

Odbor je jednoglasno (sa 10 glasova ZA) dao saglasnost za učešće delegacije NSRS u sledećem sastavu: Zoran Babić, dr Bauer Ivan, mr Igor Bečić, Sabina Dazdarević, Katarina Rakić, Bojan Kostreš, Marjana Maraš, Dejan Nikolić, Balint Pastor i Aleksandar Senić, u studijskoj poseti Sjedinjenim Američkim Državama u okviru programa „Otvoreni svet“, od 14. do 26. septembra 2014. godine.

* 1. Poziv za učešće na seminaru Centra za bezbednosnu saradnju „Konsenzus u odlučivanju: strategija ili nužnost?“, Rakitje, R. Hrvatska, od 23. do 25. septembra 2014. godine.

Odbor je jednoglasno (sa 10 glasova ZA) dao saglasnost za učešće jednog predstavnika Odbora za odbranu i unutrašnje poslove na seminaru Centra za bezbednosnu saradnju „Konsenzus u odlučivanju: strategija ili nužnost?”, Rakitje, R. Hrvatska, od 23. do 25. septembra 2014. godine.

* 1. Poziv za učešće na regionalnoj konferenciji u organizaciji Saveta Evrope, u Skoplju, od 25. do 26. septembra 2014. godine.

Odbor je jednoglasno (sa 10 glasova ZA) dao saglasnost za učešće Vladimira Đukanovića, člana Odbora za kulturu i informisanje na Regionalnoj konferencijei u organizaciji Saveta Evrope, u Skoplju, od 25. do 26. septembra 2014. godine.

* 1. Poziv za učešće na Interparlamentarnoj konferenciji, u Rimu, od 29. do 30. septembra 2014. godine.

Odbor je jednoglasno (sa 13 glasova ZA) dao saglasnost za učešće mr Dejana Radenkovića, člana Odbora za finansije, republički budžet i kontrolu trošenja javnih sredstava, na Interparlamentarnoj konferenciji u Rimu, od 29. do 30. septembra 2014. godine.

* 1. Poziv za učešće delegacije Narodne skupštine na Međunarodnim parlamentarnim igrama, u Moskvi, od 3. do 6. oktobra 2014. godine.

Narodni poslanik Borislav Stevanović je izneo mišljenje da je dobra praksa da se članovi delegacije koji će učestvovati na ovoj manifestaciji odriču prava na isplatu dnevnica i da bi takav princip trebalo da se primeni na sve inicijative na dnevnom redu, uključujući i prvu tačku - studijsku posetu delegacije NSRS u SAD. Kao predstavnik Demokratske stranke i opozicije smatra da je “loša poruka ako se članovi delegacije koji putuju u studijsku posetu SAD, ne odreknu prava na isplatu dnevnica. To bi izvalo probleme i u javnosti, samim tim što se svi zalažemo za štednju i pratimo energično zalaganje Vlade Srbije za uštede na svim nivoima“. Aleksandra Đurović, predsedik Odbora je naglasila da je Odbor završio razmatranje prve tačke dnevnog reda, iznela je žaljenje što članovi Odbora iz Demokratske stranke smatraju da nije važno da učestvuju u radu na sednicama Odbora, jer otkako je ona predsednik Odbora, nijedan član Demokratske stranke nije prisustvovao sednicama Odbora. Podsetila je da se studijska poseta SAD u okviru programa „Otvoreni svet“ ne organiuje prvi put i da je i ovog puta primenjen isti princip kao i prilikom prethodnih studijskih poseta u SAD. Naglasila je da je Odbor za spoljne poslove u aktuelnom sazivu primenjivao princip uštede, s obzirom da, po prvi put, nije dao saglasnost za pojedine inicijative za putovanje.

Član Odbora Dragan Šormaz ukazao je da kada je reč o učešću stalnih delegacija NSRS u međunarodnim organizacijama troškovi putovanja ne bi trebalo da se dovode u pitanje, jer parlamentarna diplomatija je važan segment rada NSRS. Pri tome je naglasio da se princip ušteda primenjuje i u radu stalnih delegacija (smanjenjem broja članova stalnih delegacija, samim tim i troškova putovanja i dr.). Istakao je da podržava stav da se narodni poslanici, članovi delegacije koji će učestvovati na Međunarodnimn parlamentarnim igrama u Moskvi, odriču prava na isplatu dnevnica.

Odbor je jednoglasno (sa 13 glasova ZA) dao saglasnost za učešće delegacije Narodne skupštine na Međunarodnim parlamentarnim igrama, u Moskvi, od 3. do 6. oktobra 2014. godine.

* 1. Poziv za učešće na „14-tom Interparlamentarnom sastanku o obnovljivim izvorima energije i energetskoj efikasnosti“, u Lisabonu, od 10. do 11. oktobra 2014. godine.

Član Odbora Aleksandra Tomić je istakla da je 2012. godine u okviru organizacije Evropskog parlamenta pokrenuta inicijativa za ustanovljenje parlamentarne Mreže odbora za ekonomiju, finansije i evropske integracije parlamenata Zapadnog Balkana. Na jednoj od regionalnih konferencija pokrenuta je inicijativa za osnivanje parlamentarne skupštine Energetske zajednice koja bi okupila poslanike Evropskog parlamenta i parlamenata zemalja ugovornica Energetske zajednice. Ovu inicijativu prihvatili su predstavnici svih parlamenata u regionu, a koju će preko parlamentarne Mreže odbora za ekonomiju, finansije i evropske integracije parlamenata Zapadnog Balkana uputiti Evropskoj komisiji. Na Interparlamentarnom sastanku u Lisabonu biće razmatrana pitanja o obnovljivim izvorima energije i energetskoj efikasnosti. Obavestila je članove Odbora da će Delegacija umesto tri dana, sastanku prisustvovati jedan dan, u cilju ušteda.

Član Odbora Zlata Đerić ukazala je da je neophodno da svaka delegacija NSRS, koja učestvuje na međunarodnim sastancima i konferecijama, prisustvuje od prvog do poslednjeg dana, jer samo na taj način takva poseta je svrsishodna i efikasna.

Odbor je jednoglasno (sa 13 glasova ZA) dao saglasnost za učešće dr Aleksandre Tomić, predsednika Odbora za trgovinu, turizam i energetiku i prof. dr Vladimira Marinkovića na 14-tom “Interparlamentarnom sastanku o obnovljivim izvorima energije i energetskoj efikasnosti”, u Lisabonu, od 10. do 11. oktobra 2014. godine

* 1. Poziv za učešće na sastanku predsednika odbora za osnovna prava u okviru parlamentarne dimenzije predsedavanja Republike Italije Savetom Evropske unije, u Rimu, 13. i 14. oktobra 2014. godine.

U vezi ove inicijative predsednik Odbora obavestila je članove Odbora, da je obavila konsultacije sa predsednikom Odbora za ljudska i manjinska prava i ravnopravnost polova, Mehom Omerovićem, i apelovala da umesto dva člana Odbora sastanku prisustvuje jedan član, zbog ušteda, a imajući u vidu da na sastancima koji se organizuju u okviru predsedavanja Republike Italije Savetom Evropske unije, ispred svih odbora NSRS učestvuje samo jedan predstavnik. Dogovoreno je da ovom sastanku prisustvuje predsednik Odbora Meho Omerović.

Odbor je jednoglasno (sa 12 glasova ZA) dao saglasnost za učešće predsednika Odbora za ljudska i manjinska prava i ravnopravnost polova, Mehe Omerovića, na sastanku predsednika odbora za osnovna prava u okviru parlamentarne dimenzije predsedavanja Republike Italije Savetom Evropske unije, u Rimu, 13. i 14. oktobra 2014. godine.

* 1. Poziv za učešće na NATO radionici za parlamentarce u PS NATO „Jačanje transparentnosti, odgovornosti i integriteta u odbrambenom i bezbednosnom sektoru – promocija dobre prakse“, Beč, Austrija, od 7. do 9. novembra 2014. godine.

Odbor je jednoglasno (sa 12 glasova ZA) dao saglasnost za učešće šefa stalne delegacije u PS NATO, Dragana Šormaza na NATO radionici za parlamentarce u PS NATO „Jačanje transparentnosti, odgovornosti i integriteta u odbrambenom i bezbednosnom sektoru – promocija dobre prakse“, Beč, Austrija, od 7. do 9. novembra 2014. godine.

**Tačka 2.**

Odbor je konstatovao aktivnosti stalnih delegacija Narodne skupštine i ovlastio šefove stalnih delegacije da, iz redova članova stalnih delegacija, odrede sastav delegacija koji će učestvovati u navedenim aktivnostima.

**Tačka 3.**

Odbor je jednoglasno (sa 12 glasova ZA) usvojio navedeni izveštaj.

**Tačka 4.**

Odbor je konstatovao navedene zabeleške.

**Tačka 5**.

U okviru ove tačke dnevnog reda nije bilo diskusije.

Sednica je završena u 14,30 časova.

Sastavni deo ovog zapisnika čine stenografske beleške (obrađen tonski snimak), vođene na sednici Odbora.

za SEKRETARA ODBORA PREDSEDNIK

Milena Milošević-Žiković Aleksandra Đurović